Futbol bo‘yicha Kosovo terma jamoasi 3 iyun kuni Germaniyaning Frankfurt shahrida Farer orollari terma jamoasi bilan ilk rasmiy o‘yinini o‘tkazadi. 3 may kuni Kosovo UYeFA a’zoligiga qabul qilindi. Kosovo futbol tashkilotini UYeFAga qo‘shish qarori tashkilotning kongressida qabul qilindi. Endi Kosovo federatsiyasi FIFA tarkibiga qo‘shilib, 2018 yilgi Jahon chempionati saralash bosqichida ishtirok etishi mumkin. Kosovoning FIFAdagi ishtiroki masalasi tashkilotning 12–13 may kunlari Mexikoda bo‘lib o‘tadigan kongressida ko‘rib chiqiladi.